ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
NR. SC2018-9971/27.04.2018

EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind dezmembrarea imobilului teren din Timişoara, b-dul Mihai Viteazu nr. 13, ieşirea din indiviziune, alipirea parcelei rezultate, cu nr. cad. 409500/2, în suprafaţă de 109 mp, cu parcela cu nr. top.  9915, din Timişoara, b-dul Mihai Viteazu nr. 13/A şi instituirea unui drept de servitute de vedere

1. Descrierea situaţiei actuale 
	Imobilul, teren intravilan în suprafaţă de 946 mp, din b-dul Mihai Viteazu nr. 13 este identificat cu nr. cad. 409500 (nr. top.: 9916), înscris în C.F. 409500 (Nr. C.F. vechi: 7151), cu MUNICIPIUL TIMIŞOARA-domeniu privat, asupra terenului, cota actuală 47/50 şi MOLDOVA CIRPACI NECULAI şi MOLDOVA-CIRPACI ILIANA, asupra terenului, cota actuală 3/50 - asupra terenului, iar MOLDOVA-CIRPACI NECULAI şi MOLDOVA-CIRPACI ILIANA, asupra construcţiilor, C2-casă şi C3-garaj.
	Imobilul din b-dul Mihai Viteazu nr. 13/A este identificat cu nr. top. 9915, înscris în C.F. nr. 409928 Timişoara (Nr. C.F. vechi: 28337), cu MUNICIPIUL TIMIŞOARA-domeniu privat, cota actuală 1/1 - asupra terenului, cu Construcţia C1 înscrisă în CF 409928-C1.
	Identificarea limitelor de proprietate a fost realizată de către  S.C. EFICIENT S.A. pe baza situaţiei din teren prin măsurători topografice pentru stabilirea suprafeţelor de teren şi a actelor pe care le deţin proprietarii imobilelor.
	
2. Schimbări preconizate şi rezultate aşteptate
	Scopul prezentei documentaţii este reglementarea suprafeţei de teren afectată de utilităţi a imobilului din b-dul Mihai Viteazu nr. 13, prin dezmembrarea şi ieşirea din indiviziune a terenului cu nr. cad. 409500 (nr. top.: 9916) în 2 parcele:  nr. cad. 409500/1 (nr. cad. nou 442897) în suprafaţă de 837 mp, cu C2-casă şi C3-garaj şi nr. cad. 409500/2 (nr. cad. nou 442898) în suprafaţă de 109 mp. Parcela cu nr. cad. 409500/2 (nr. cad. nou 442898) în suprafaţă de 109 mp se va alipi cu parcela cu nr. top. 9915 în suprafaţă de 692 mp, rezultănd o parcela în suprafaţă de 801 mp, proprietatea MUNICIPIUL TIMIŞOARA-domeniu privat, creându-se astfel accesul la imobilul aflat pe parcela proprietatea MUNICIPIUL TIMIŞOARA-domeniu privat. 
	Conform declaraţiilor notariale ale proprietarilor imobilului din b-dul Mihai  Viteazu nr. 13 şi respectiv declaraţiilor notariale ale proprietarilor imobilului construcţie din b-dul Mihai  Viteazu nr. 13/A, aceştia sunt de acord cu crearea unei servituţi de vedere.
     
3. Alte informaţii
	Se va lua în considerare documentaţia întocmită de S.C. EFICIENT S.A., avizată OCPI cu aviz nr. 29471/18.0.2.2016.

4. Concluzii
	Având în vedere cele prezentate mai sus, considerăm necesară şi oportună aprobarea dezmembrării, ieşirii din indiviziune,  alipirii imobilelor din b-dul Mihai Viteazu nr. 13 şi b-dul Mihai Viteazu nr. 13/A, precum şi instituirea unui drept de servitute de vedere, prin încheierea unei convenţii în faţa notarului public ale cărei costuri vor fi suportate de persoanele fizice proprietare ale imobilelor menţionate mai sus.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune, în nota de fundamentare.	

